Quantes morts ha suposat el conflicte bèl·lic?
El govern filipí i els rebels maoistes han signat aquest divendres un alto el foc indefinit en el marc dels esforços per acabar amb un conflicte que es prolonga des de fa gairebé cinc dècades i que ha deixat uns 40.000 morts. 'Hi ha un pla clar per accelerar les negociacions de pau', ha declarat Jose Maria Sison, el fundador del Partit Comunista, que viu exiliat a Països Baixos, a Reuters. Segons ha dit, l'acord d'alto el foc inclou un calendari de converses sobre reformes polítiques, econòmiques i constitucionals. A més, les converses aplanen el camí cap a una amnistia dels presos polítics. Les dues parts tornaran a reunir-se un altre cop a Oslo el pròxim 8 d'octubre. Segons havia explicat prèviament el Ministeri d'Exteriors de Noruega, país amfitrió de les converses, la declaració suposa la prolongació de l'alto el foc unilateral declarat per les dues parts el cap de setmana passat.
40.000